Ջոն Հոպներ

**Ջոն Հոպներ** ԹԱ (), անգլիացի դիմանկարիչ, որը մեծ ազդեցություն է կրել Ջոշուա Ռեյնոլդսից։

## Վաղ կյանք
thumb|Ֆրանկլենդ քույրերի դիմանկարը, 1795
thumb|Միսս Մերի Լինվուդը, Մոտավորապես 1800 թվ․, Հեղինակ՝ Ջոն Հոպներ, Վիկտորյա և Ալբերտի թանգարան 1439-1874
Հոպները ծնվել է Լոնդոնի Ուայթչափել թաղամասում, գերմանացիների ընտանիքում․ նրա մայրը գերմանացի սպասուհիներից մեկն էր թագավորական պալատում։ Անգլիայի Ջորջ III թագավորը երիտասարդի հանդեպ հայրական հոգատարություն և հովանավորություն էր ցուցաբերում, ինչը միանգամայն անհիմն բամբասանքների առիթ է տվել, թե նա կարող էր լինել թագավորի ապօրինի որդին։

Հոպները դարձել է թագավորական երգչախմբի անդամ, բայց կերպարվեստի հանդեպ խիստ հետաքրքրություն ցուցաբերելով, 1775 թվականին ընդունվել է Թագավորական ակադեմիա։ 1778 թվականին գծապատկերների համար արժանացել է արծաթե մեդալի, իսկ 1782 թվականին՝ Ակադեմիայի բարձրագույն պարգև ոսկե մեդալի՝ պատմական նկարչության համար, որի թեման Լիր արքան էր։

## Կարիերա
Հոպներն առաջին անգամ ցուցադրվել է Թագավորական ակադեմիայում 1780 թվականին։ Վաղ շրջանում նա լանդշաֆտներ էր նկարում, բայց անհրաժեշտությունը նրան ստիպել է անցնել դիմանկարչության ավելի շահութաբեր բիզնեսին։ Միանգամից հաջողության հասնելով՝ նա ամբողջ կյանքի ընթացքում նկարել է առավել նորաձև ու հարուստ բնորդների և դարձել Թոմաս Լոուրենսի ամենամեծ մրցակիցը։ Նա հազվադեպ է նկարել դիցաբանական թեմաներով, սակայն նրա գործերի թվում են «Քնած Վեներա», «Բելիսարիուս», «Յուպիտե» և Իո», «Բակչանտե» և «Կուպիդ» և «Սայքի»։ Ուելսի արքայազնը, ինչպես նաև  Յորքի Դուքսը և դքսուհին, լորդ Ռոդնին և Լորդ Նելսոնը առավելապես հաճախ էին այցելում նրան, և նրանց լավագույն դիմանկարներից շատերը կախված են Սենթ Ջեյմսի պալատում։ Նրա մյուս բնորդներից էին Սը Ուոլթեր Սքոթը, Ուելինգթոնի դուքսը, Հենրի Բարտլ Ֆրեյը և Սըր Ջորջ Բոմանոնը։

1803 թվականին հրատարակել է «Տիկնանց դիմանկարների շարքը», իսկ 1805 թվականին՝ արևելյան հեքիաթների անգլերեն թարգմանությունների մեկ հատոր։

## Անձնական կյանք
Հոպները սոցիալական մեծ ազդեցություն ունեցող մարդ էր և ուներ ազդեցիկ տղամարդու գիտելիքներ ու ձեռքբերումներ։

Ամուսնացել է Ֆոեբ Ռայթի հետ և ունեցել հինգ երեխա, չնայած ամենակրտսերի մասին քիչ բան է հայտնի։

* Քեթրին Համպդեն Հոպներ (1784–1828), Բրիտանական արևելահնդկական ընկերության դատավոր
* Ռիչարդ Բելգրավ Հոպներ (1786–1872), Մեծ Բրիտանիայի գլխավոր հյուպատոսը Վենետիկում
* Ուիլսոն (երբեմն հայտնի որպես Վիլյամ) Լասսել Հոպներ (1788–?), Նկարիչ
*Հենրի Պարկինս Հոպներ (1795–1833), Թագավորական նավատորմի սպա, Արկտիկայի հետախույզ, գծանկարիչ 
* կրտսեր Հոպներ

## Մահ
Կյանքի վերջին տարիներին Հոպները տառապում էր լյարդի քրոնիկ հիվանդությամբ։ Մահացել է 1810 թվականի հունվարի 23-ին։

## Պատկերասրահ

Պատկեր:MatthiasHoffmanByJohnHoppner.png|Դոկտոր Մատիաս Հոֆման
Պատկեր:LordNelsonByJohnHoppner.png|Հորացիո Նելսոն
Պատկեր:1800 Hoppner Mädchen mit Kaninchen anagoria.JPG|Աղջիկը ճագարի հետ, 1800,
Պատկեր:Ix001199 1024x1024.jpg|Ջորջիանա Սենտ Լեգերը որդու հետ, 1800


## Ծանոթագրություններ

## Հետագա ընթերցանություն
*Hoppner, John. *[https://archive.org/details/orientaltales00hoppiala Oriental Tales]* (London։ J. Hatchard, 1805).
*
*Cole, Timothy. *[https://archive.org/details/oldenglishmaster00cole Old English Masters]* (New York։ The Century Co., 1902) p.&nbsp;91 ff.
*Skipton, H. P. K. *[https://archive.org/details/johnhoppner00unkngoog John Hoppner]* (Methuen & Co, 1905)
*McKay, William & Roberts, William. *John Hoppner* (John Lane, The Bodley Head, 1909)

## Արտաքին հղումներ
* 
*John Hoppner on ArtCyclopedia
* Profile on Royal Academy of Arts Collections 
*The Sackville children (1796 painting)
*Portrait of William Locke (1783 painting)
*Portrait of Anne, Lady Grenville (Christie's)

Կատեգորիա:1758 ծնունդներ
Կատեգորիա:18-րդ դարի անգլիացի նկարիչներ
Կատեգորիա:1810 մահեր
Կատեգորիա:Անգլիացի դիմանկարիչներ